കുറച്ച് പുതുമുഖങ്ങളെ വെച്ച് ഒരു കുഞ്ഞു മലയാള സിനിമ എന്ന രീതിയില് തുടങ്ങിയതാണ് ഒരു അഡാര് ലവ് വിശേഷങ്ങള് പങ്കുവെച്ച് ഒമര് ലുലു കൊച്ചി: 28.10.2021 ഹാപി വെഡിങ് എന്ന ചിത്രത്തിലൂടെ സംവിധാന രംഗത്തേക്ക് പ്രവേശിച്ച ഒമര് ലുലു ഒരു അഡാറ് ലവ് എന്ന സിനിമയിലൂടെ തരംഗമായിരുന്നു ഉണ്ടാക്കിയത്. ചങ്ക്സ്, ധമാക്ക എന്നീ സിനിമകളും ഒമറിന്റെ സംവിധാനത്തിലൂടെ കാണികളിലേക്ക് എത്തി. നിലവില് ബാബു ആന്്റണിയെ നായകനാക്കി സംവിധാനം ചെയുന്ന പവര് സ്റ്റാര് എന്ന ചിത്രത്തിന്്റെ അണിയറ പ്രവര്ത്തനങ്ങളിലാണ് ഒമര് ലുലു. ഇപ്പോഴിതാ തന്റെ അഡാറ് ലവ് എന്ന സിനിമയെ കുറിച്ച് ഒമര് പങ്കുവച്ച കുറിപ്പാണ് സാമൂഹ്യ മാധ്യമങ്ങളില് ശ്രദ്ധനേടുന്നത്. ഒമര് ലുലുവിന്റെ വാക്കുകള് കുറച്ച് പുതുമുഖങ്ങളെ വെച്ച് ഒരു കുഞ്ഞു മലയാള സിനിമ എന്ന രീതിയില് തുടങ്ങിയതാണ് ഒരു അഡാര് ലവ്.യാതൊരുവിധ സിനിമാ ബന്ധങ്ങളോ എകസ്പീരിയന്സോ ഇല്ലാതെ വന്ന എനിക്ക് ഇത് അഭിമാന നിമിഷം ദൈവത്തിനും പ്രേക്ഷകര്ക്കും നന്ദി. മലയാള സിനിമയില് ആദ്യമായി ഒരു സിനിമയിലെ നാല് പാട്ടുകള് 25 മില്യണ്. മലയാളത്തില് ഏറ്റവും കൂടുതല് പേര് കണ്ട ടീസര് 30 മില്യണ്. ഇന്ഡ്യയിലെ ഏഴ് ഭാഷകളില്ലേക്ക് ഡബ് ചെയ്യുക. അറബി, ചൈനീസ്, സ്പാനിഷ്, ഫ്രെഞ്ച്, ഇംഗ്ലീഷ് ഭാഷകളില്ലേക്ക് ഉള്ള ഡബിങ് നടക്കുന്നു.മുഴുവനായും പുതുമുഖങ്ങള് അണിനിരന്ന സിനിമയായിരുന്നു ഒരു അഡാറ് ലവ്. നൂറിന് ഷെറീഫ്, പ്രിയ പ്രകാശ് വാര്യര്, വൈശാഖ് പവനന് എന്നിവരായിരുന്നു പ്രധാന കഥാപാത്രങ്ങളായി അഭിനയിച്ചത്. ചിത്രത്തിലെ ഗാനങ്ങള് എല്ലാം തന്നെ വന് ഹിറ്റായി മാറിയിരുന്നു. കൗമാര പ്രണയകഥ പറഞ്ഞ ചിത്രത്തിന്റെ സംഭാഷണം ഒരുക്കിയത് സാരംഗ് ജയപ്രകാശ്, ലിജോ എന്നിവര് ചേര്ന്നായിരുന്നു.